Ole Stavad måtte have frisk luft da han hørte at den tidligere EBH bank-direktør Finn Strier Poulsen nu har anlagt voldgiftssag for at få sin millionfratrædelse af Banken. - Det er et udtryk for griskhed og manglende situationsfornemmelse i den virkelighed han befinder sig i. Han har stået i spidsen for en bank der er væltet med sådan brag at det har efterladt en hel egn med dybe sår, siger Ole Stavad til TV2/NORD. Ole Stavad føler sig især stødt over, at det er skatteyderne, der i givet fald kommer til at betale millionfratrædelsen. Da staten i slutningen af 2008 overtog banken for at holde bankens kunder skadesfri, forpligtede staten sig til at holde alle EBH-banks kreditorer skadesfri, og blandt dem finder man altså Finn Strier Poulsen. Var banken ikke blevet reddet og i stedet gået konkurs kunne Finn Strier Poulsen ikke gøre krav på en krone, og derfor føler Ole Stavad at den tidligere direktør nu går langt over stregen. - Hvis han skal bevar bare den sidste rest af respekt, så skulle han måske tænke sig om inden han begynderat tro, at han skal have flere millioner udbetalt i løn og fratrædelsesgodtgørelse. Det har ikke i dag været muligt at få en kommentar fra Finn Strier Poulsen.

Referat:
Tidligere skatteminister Ole Stavad (Soc.dem.) beskylder den tidligere EBH-direktør Finn Strier Poulsen for griskhed og manglende situationsfornemmelse, efter at Strier Poulsen har krævet millioner af den ellers krakkede bank.